Met die bou van die Hartbeespoortdam in 1921-1924 is alle geboue en strukture wat onder water sou val afgebreek. Indien daar dus nog, of weer ‘n brug was, sou dit ook afgebreek geword het. Kort daarna is hier in die omgewing drie brûe gebou wat almal van soortgelyke konstruksie is as wat Wierda se brûe meestal was. Die brûe is oor die Magaliesrivier, oor die Krokodilrivier (kyk 027) en die treinbrug by Meerhof (kyk 049). Die moontlikheid bestaan dat van die materiaal van die Schoemanbrug hiervoor gebruik is. Verdere navorsing is egter nodig om die stelling te bewys of te weerlê.